Source: http://ec.europa.eu/civiljustice/divorce/divorce_aus_sk.htm
Timestamp: 2013-05-19 05:23:33+00:00

Document:
Európska komisia - Európska justičná sieť - Rozvod - Rakúsko
Aké sú podmienky dosiahnutia rozvodu? 2.
Aké sú dôvody na rozvod? 3.
Aké sú právne dôsledky rozvodu na a)
osobné vzťahy medzi manželmi b)
rozdelenie majetku manželov c)
neplnoleté deti manželov d)
vyživovaciu povinnosť voči manželke/manželovi 4.
Čo v praxi znamená „súdna rozluka”? 5.
Aké sú podmienky „súdnej rozluky”? 6.
Aké sú právne dôsledky „súdnej rozluky”? 7.
Čo v praxi znamená „anulovanie” a „zrušenie manželstva”? 8.
Aké sú dôvody anulovania/zrušenia manželstva? 9.
Aké sú právne dôsledky anulovania/zrušenia manželstva? 10.
Existujú alternatívne mimosúdne prostriedky riešenia otázok týkajúcich sa rozvodu? 11.
Kde treba podať žiadosť o rozvod/zrušenie/anulovanie manželstva? 12.
Môžem získať právnu pomoc na úhradu nákladov na konanie? 13.
Je možné odvolať sa proti rozhodnutiu o rozvode/zrušení/anulovaní manželstva? 14.
Ako mám postupovať, ak mám rozhodnutie o rozvode/zrušení/anulovaní manželstva vynesené v zahraničí, ktoré sa v Rakúsku uznáva? 15.
Na aký súd sa treba obrátiť so žiadosťou o zrušenie rozhodnutia o rozvode/zrušení/anulovaní manželstva vyneseného v zahraničí? Aký je postup v tomto prípade? 16.
Aké rozvodové právo uplatňuje súd v rozvodovom konaní medzi manželmi, ktorí nemajú bydlisko v Rakúsku alebo ktorí majú odlišnú štátnu príslušnosť? 1. Aké sú podmienky dosiahnutia rozvodu?
rozlišuje tri druhy rozvodu: rozvod z dôvodu zavinenia, rozvod
z dôvodu zrušenia spoločnej domácnosti počas minimálne troch rokov
a rozvod dohodou. Manžel/manželka
môže požiadať o rozvod, ak druhý partner ťažkým manželským priestupkom
alebo nečestným, alebo nemravným, správaním zavinil taký hlboký rozvrat
manželstva, že obnovenie partnerského spolužitia, ktoré zodpovedá svojej
podstate, už nemožno očakávať. V prípade,
že manželia nežijú v spoločnej domácnosti už 3 roky, môže každý
z manželov požiadať o rozvod z dôvodu hlbokého nenapraviteľného
rozvratu manželstva. V prípade
zrušenia partnerského spolužitia manželov počas minimálne pol roka,
priznávajú obaja nenapraviteľný rozvrat manželského vzťahu a ak obidvaja
súhlasia s rozvodom, môžu podať žiadosť o rozvod spoločne. 2. Aké sú dôvody na rozvod?
dôvodom na rozvod je nenapraviteľný rozvrat manželského spolužitia. Takýto
rozvrat môže vyvolať ťažký manželský priestupok jedného z partnerov,
najmä ak jeden z manželov porušil manželstvo alebo spôsobil manželskému
partnerovi fyzickú alebo ťažkú psychickú ujmu. Aj keď konanie nemožno
považovať za manželský priestupok, pretože spočíva v duševnej poruche,
ale manželstvo je napriek tomu tak hlboko rozvrátené, že sa nemôže očakávať
obnovenie partnerského spolužitia, ktoré zodpovedá svojej podstate. Takisto
v prípade, keď je partner duševne chorý alebo trpí ťažkou nákazlivou
alebo odpudzujúcou chorobou, môže manželský partner požiadať o rozvod.
Vo všetkých týchto prípadoch musí ten manželský partner, ktorý žiada o rozvod,
preukázať existenciu uvádzaných dôvodov. Ak však manželia nežijú v spoločnej
domácnosti 3 roky, nie je potrebné tvrdiť, že došlo k manželskému
priestupku, alebo ho preukázať. Hore
3. Aké sú právne dôsledky rozvodu na
a) osobné vzťahy medzi manželmi
si zachová každý z manželov svoje priezvisko, ktoré mal počas
manželstva. V prípade, že jeden z manželov pri uzavretí manželstva
prijal meno druhého manžela, môže sa opäť vrátiť k predchádzajúcemu
menu. b) rozdelenie majetku manželov
Manželia majú
v zásade úplnú voľnosť pri rozhodovaní o osude ich majetkovej
podstaty dohodou. Toto môžu uskutočniť buď striedavým zrieknutím sa (čím
ostane rozdelenie spoločného vlastníctva zo zákona počas manželstva aj po
jeho zrušení zachované), rozdelením príslušného, spoločne nadobudnutého
majetku alebo postúpením časti majetku z jedného manželského partnera na
druhého. Ak sa manželia
v tomto ohľade na ničom nedohodli, môže každý z nich požiadať
o súdne rozdelenie určitých častí majetku oboch manželov. Rozdeleniu
podliehajú takzvaný „manželský spotrebný majetok“ a „manželské úspory“.
K manželskému spotrebnému majetku patria popri byte manželov
a zariadení domácnosti všetky ostatné veci, ktoré počas manželského
spolužitia skutočne slúžili spôsobu života oboch manželov. Manželské úspory
sú všetky majetkové hodnoty, ktoré manželia počas manželského spolužitia
nadobudli. Z rozdelenia
sú vyňaté napríklad všetky veci, ktoré manželia priniesli do manželstva
z dôvodu smrti alebo darovania tretích osôb. Ďalej veci slúžiace osobnej
spotrebe alebo výkonu povolania len jedného manžela, ako aj podniky
a účastiny v podnikoch, ak nepredstavujú len čisté majetkové
hodnoty. Hore
Súd rozdelí
majetok podľa oprávnenosti a zohľadní pri tom všetky relevantné
okolnosti, pričom zohľadňuje najmä váhu a rozsah prínosu každého
z manželov pri nadobudnutí manželského spotrebného majetku
a vytvoreniu manželských úspor, ako aj prospech detí. Ako prínos sa
hodnotí aj poskytnutie výživného, súčinnosť pri zárobkovej činnosti, vedenie
spoločnej domácnosti, starostlivosť o spoločné deti a ich výchova
a každá iná manželská pomoc. c) neplnoleté deti manželov
Od účinnosti zákona o zmene práv neplnoletých 2001 dňa 1. 7. 2001 majú rodičia aj po rozchode široké možnosti pri úprave opatrovníckych vzťahov. Ak dôjde k rozvodu manželstva, starostlivosť obidvoch rodičov neplnoletého manželského dieťaťa sa v zásade zachová. Rodičia však musia, ak chcú zachovať starostlivosť oboch v plnom rozsahu ako pri jestvujúcom manželstve, predložiť súdu v primeranom čase dohodu o prevažnom mieste bydliska dieťaťa. Súd takúto dohodu schváli, ak je v prospech dieťaťa. Ak v primeranom čase po rozvode nedôjde k uzavretiu takejto dohody alebo ak nezodpovedá požiadavke, aby bola v prospech dieťaťa, súd (ak sa nepodarí uzavrieť zmierlivú dohodu, ani prípadnou mediáciou) rozhodne, ktorému z manželov bude v budúcnosti zverená starostlivosť samostatne. Rodičia sa však môžu dohodnúť aj vopred, že starostlivosť po zrušení manželstva bude prináležať len jednému rodičovi. V prípade, že sú starostlivosťou poverení obaja rodičia, môže každý z nich kedykoľvek požiadať o zrušenie spoločnej starostlivosti. Súd potom po zvážení prospechu dieťaťa poverí jedného rodiča starostlivosťou o dieťa. Hore
d) vyživovaciu povinnosť voči manželke/manželovi
partner, ktorý je sám alebo v prevažnej miere vinný, musí druhému
partnerovi, ak jeho príjmy z majetku a výnosy jeho zárobkovej
činnosti, ktorú možno v závislosti od okolností od neho očakávať,
nepostačujú, poskytovať výživné primerané životným pomerom manželov. Ak sú
obaja manželia vinný za rozvod, ale ani jeden nie je vinný v prevažnej
miere, je možné manželskému partnerovi, ktorý sa nedokáže živiť sám, priznať
príspevok na výživné, ak a do tej miery, do akej je to oprávnené vzhľadom
na potreby a majetkové a zárobkové pomery druhého manžela.
Vyživovacia povinnosť môže byť časovo obmedzená. V prípade rozvodu
dohodou sa manželia môžu slobodne dohodnúť, či jeden partner bude druhému
poskytovať výživné, alebo či sa vzájomne vzdajú nárokov na výživné. 4. Čo v praxi znamená „súdna rozluka”?
Takýto právny
inštitút rakúsky právny systém nepozná. 5. Aké sú podmienky „súdnej rozluky”?
Pozri odpoveď k bodu 4. 6. Aké sú právne dôsledky „súdnej rozluky”?
Pozri odpoveď k bodu 4. 7. Čo v praxi znamená „anulovanie” a „zrušenie manželstva”?
manželské právo upravuje „nulitu
manželstva“ (nullity of marriage). Manželstvo je nulitné, ak
sa uzavretie manželstva neuskutočnilo predpísanou formou, ak jeden
z manželov v čase uzavretia manželstva bol nespôsobilý na právne
úkony alebo sa nachádzal v stave bezvedomia, alebo prechodnej duševnej
poruchy, ak bolo manželstvo uzavreté výlučne alebo prevažne s tým účelom, aby
sa manželovi umožnilo používanie priezviska alebo získanie štátnej
príslušnosti druhého manžela, bez toho aby vzniklo manželské spolužitie.
Ďalej je manželstvo nulitné, ak jeden z manželov v čase uzavretia
manželstva žil s treťou osobou v platnom manželstve alebo ak
manželstvo bolo uzavreté v rozpore so zákonom medzi pokrvnými
príbuznými. Hore
Manželstvo môže
byť zrušené rozhodnutím súdu, ak
v čase uzavretia manželstva bola obmedzená právna spôsobilosť jedného
z manželov a jeho zákonný zástupca neudelil súhlas s uzavretím
manželstva, ak manžel pri uzavretí manželstva nevedel, že ide
o uzavretie manželstva, alebo ak to síce vedel, ale nechcel predložiť
vyhlásenie o tom, že chce uzavrieť manželstvo, ak sa jeden
z manželov pomýlil v osobe druhého manžela, ak sa pri uzavretí
manželstva pomýlil v takých okolnostiach týkajúcich sa osoby druhého
manžela, ktoré by v prípade, že by vedel o stave veci a pri
správnom posúdení podstaty manželstva, viedli k tomu, že sa zdrží
uzavretia manželstva, ak bol k uzavretiu manželstva vedený zlomyseľným
uvedením do omylu o podstatných skutočnostiach alebo bol
k uzavretiu manželstva protiprávne donútený hrozbou. 8. Aké sú dôvody anulovania/zrušenia manželstva?
Pozri odpoveď k bodu 7. 9. Aké sú právne dôsledky anulovania/zrušenia manželstva?
nulity manželstva sa posudzuje manželstvo tak, akoby nikdy nebolo uzavreté.
Ak čo len jeden z manželov nemal vedomosť o nulite manželstva
v čase jeho uzavretia, uplatnia sa na pomer manželov
v majetkovoprávnom vzťahu príslušné predpisy, ktoré platia
v prípade rozvodu. Deti pochádzajúce z manželstva sú aj po
anulovaní manželstva posudzované ako manželské.
Aj pri zrušení
manželstva sú dôsledky upravené predpismi o dôsledkoch rozvodu. Hore
10. Existujú alternatívne mimosúdne prostriedky riešenia otázok týkajúcich sa rozvodu?
rozviesť, zrušiť alebo anulovať len súd. Otázky týkajúce sa rozvodu sa
však môžu riešiť aj mimosúdne (napr. mediáciou). 11. Kde treba podať žiadosť o rozvod/zrušenie/anulovanie manželstva?
sporov o rozvode, zrušení alebo anulovaní manželstva alebo
o platnosti, alebo neplatnosti manželstva sú príslušné okresné súdy.
V prípade sporov o rozvode, zrušení alebo anulovaní manželstva
alebo určení platnosti, alebo neplatnosti manželstva je príslušný
výlučne ten okresný súd, v ktorého správnom okrsku majú alebo naposledy
mali manželia spoločné obvyklé miesto pobytu. Ak v čase vznesenia
obžaloby nemá ani jeden z manželov obvyklé miesto pobytu v tomto
správnom okrsku, alebo ak v tuzemsku nemali spoločné obvyklé miesto
pobytu, je výlučne príslušný ten súd, v ktorého správnom okrsku sa
nachádza miesto pobytu obžalovaného manžela, alebo ak takéto obvyklé miesto
pobytu v tuzemsku nemá, v obvyklom mieste pobytu žalujúceho
manželského partnera, v ostatných prípadoch okresný súd Vnútorného mesta
Viedeň. Tuzemská jurisdikcia rakúskych súdov pre takéto spory platí vtedy,
keď jeden z manželov je štátny občan Rakúska, ak obžalovaný,
v prípade žaloby o určenie neplatnosti proti obom manželom aspoň
jeden z nich má svoje obvyklé miesto pobytu v tuzemsku alebo ak
žalobca má svoje obvyklé miesto pobytu v tuzemsku a buď obaja
manželia mali svoje posledné obvyklé miesto pobytu v tuzemsku, alebo
žalobca je bez štátnej príslušnosti alebo v čase uzavretia manželstva
bol štátnym občanom Rakúska. Táto miestna príslušnosť súdu je výlučná, dohoda
o inom súde príslušnom v danej veci je však prípustná. Hore
žaloby o rozvod treba zohľadniť všeobecné formálne predpisy žaloby;
v prípade žiadosti o rozvod dohodou – o ktorom sa rozhoduje
v nespornom konaní – žiadosť musia podpísať obidvaja manželia. Vo
všetkých prípadoch však treba priložiť sobášny list; odporúča sa k žiadosti
priložiť všetky ďalšie podporné doklady.
12. Môžem získať právnu pomoc na úhradu nákladov na konanie?
v prípade rozvodových záležitostí je možné získať právnu pomoc. Upravujú
ju všeobecné predpisy o právnej pomoci (pozri „Právna pomoc na úhradu nákladov na
konanie – Rakúsko”). V rozvodovom konaní platí pomerné nútené
zastupovanie advokátom. To znamená, že každú stranu, ktorá nechce pred súdom
vystupovať sama, môže zastupovať len advokát.
13. Je možné odvolať sa proti rozhodnutiu o rozvode/zrušení/anulovaní manželstva?
súdu prvého stupňa o rozvode, zrušení alebo anulovaní manželstva, alebo
o platnosti, alebo neplatnosti manželstva podliehajú právnym postupom
nadriadenému súdu, to je príslušnému okresnému súdu nadriadený krajinský súd
ako súd druhého stupňa. Proti
rozhodnutiu odvolacieho súdu je revízia prípustná len vtedy, keď rozhodnutie
závisí od riešenia právnej otázky materiálneho práva alebo procesného práva,
ktorá má podstatný význam na zachovanie jednoty právneho poriadku, právnej
istoty alebo právneho vývoja, napríklad preto, že odvolací súd sa odchýli od
jurisdikcie Najvyššieho súdneho dvora, takáto jurisdikcia chýba alebo je
14. Ako mám postupovať, ak mám rozhodnutie o rozvode/zrušení/anulovaní manželstva vynesené v zahraničí, ktoré sa v Rakúsku uznáva?
Medzi členskými štátmi Európskej únie je s výnimkou Dánska upravené uznanie rozhodnutí o zrušení manželstva nariadením Rady (ES) č. 1347/2000 z 29. 5. 2000 o príslušnosti a o uznaní a výkone rozhodnutí v manželských veciach a v konaniach o rodičovskej zodpovednosti za spoločné deti manželov, Ú. v. ES L 2000/160, 19 (ďalej len „Brusel II – VO“), ktoré nadobudlo účinnosť 1. 3. 2001. Podľa nariadenia sa pri rozhodnutiach o zrušení manželstva z iných členských štátov už nevyžaduje výslovné rozhodnutie o uznaní. Naopak, každý súd a každý správny orgán musí posúdiť uznateľnosť v predmetnom konaní ako prejudiciálnu otázku. Toto platí najmä na šetrenie, ktoré musí uskutočniť matričný úrad, či zahraničný rozvod umožňuje opätovné uzavretie manželstva. Každá strana, ktorá má právny záujem, môže žiadať o konštatovanie, že zahraničné rozhodnutie o zrušení manželstva treba uznať alebo nie. Konania o uznaní, resp. neuznaní zahraničných rozhodnutí o platnosti manželstva sa vedú zásadne na okresných súdoch. Návrh na uznanie, resp. neuznanie zahraničného rozhodnutia o zrušení manželstva treba pritom podať na okresný súd, v ktorého správnom okrsku má žiadateľ svoje obvyklé miesto pobytu. Ak takéto miesto pobytu v tuzemsku nemá, je príslušný ten súd, v ktorého správnom okrsku sa nachádza obvyklé miesto pobytu odporcu návrhu, v ostatných prípadoch okresný súd Vnútorného mesta Viedeň. Hore
15. Na aký súd sa treba obrátiť so žiadosťou o zrušenie rozhodnutia o rozvode/zrušení/anulovaní manželstva vyneseného v zahraničí? Aký je postup v tomto prípade?
Pozri odpoveď k bodu 14. Doklady, ktoré v tejto súvislosti treba predložiť sú uvedené v článku 32 Brusel II - VO. 16. Aké rozvodové právo uplatňuje súd v rozvodovom konaní medzi manželmi, ktorí nemajú bydlisko v Rakúsku alebo ktorí majú odlišnú štátnu príslušnosť?
a účinky rozvodov manželstva sa posudzujú podľa spoločného osobného
štatútu (domovské právo) manželov, ak neexistuje podľa posledného spoločného
osobného štatútu, ak si ho jeden z nich zachoval. Ak nemajú spoločný
osobný štatút alebo si ho ani jeden z nich nezachoval, je rozhodujúce
právo štátu, v ktorom obaja manželia majú svoje obvyklé miesto pobytu.
Ak sa ich obvyklé miesto pobytu nachádza v rôznych štátoch, uplatňuje sa
právo štátu, v ktorom mali obidvaja svoje posledné obvyklé miesto pobytu,
ak si ho jeden z nich zachoval. Ak nikdy nemali obvyklé miesto pobytu
v rovnakom štáte, alebo ak ani jeden z nich už nemá svoje obvyklé
miesto pobytu v danom štáte, posudzuje sa rozvod podľa osobného štatútu
žalujúceho manžela v čase rozvodu manželstva. Toto platí aj vtedy, keď
podľa rozhodujúceho práva na základe uplatnených skutočnosti nie je možné
manželstvo rozviesť.
« Rozvod - Všeobecné informácie | Rakúsko - Všeobecné informácie »

References: súd 
 súd 

Súd 
 Súd 
 súd 
 Súd 
 súd 
 súd

 súd 
 súd 
 súd 
 súd 
 súd 
 súd